Fotosenzitívna reakcia na liek Tegretol CR 200 mg
Je pravda, že pri užívaní lieku Tegretol CR 200 mg je zvýšené 
riziko vzniku fotosenzitívnej reakcie na kožu, na čo ma lekárka neupozornila. Ak počas liečby navštívim slnečnú teplú krajinu, je pre mňa 
veľkým rizikom pobyt na slniečku, samozrejme s ochranou SPF 50?
Dobrý deň,
ďakujeme za Vašu otázku.
Reakcie z fotosenzitivity patria medzi zdriedkavý (môžu postihnúť 1 z 1 000 užívateľov) nežiadúci účinok lieku Tegretol. Výskyt vedľajších účinkov je vysoko individuálny. V prípade výskytu fotosenzitivity, je potrebné informovať o ňom lekára, aby určil ďalší liečebný postup. Vysoká SPF ochrana je v rámci prevencie samozrejmosťou. Vhodné je taktiež zdržiavanie v tieni (najmä v čase obeda), prípadne tričko s UV ochranou. Ak liek užívate kvôli akutnému problému na obmedzený čas, odporúčam Vám v prípade obáv zvážiť nutnosť cestovania.
Prajem pekný zvyšok dňa.
S pozdravom
PharmDr. Veronika Kiabová